Πιστοποιητικό Επαγγελματικής Ικανότητας ΠΕΙ αρχικής επιμόρφωσης
Αίτηση εκτύπωσης άδειας οδήγησης (έντυπο).
Το εν λόγω δικαιολογητικό υπογράφεται μόνο από την/τον κάτοχο της άδειας οδήγησης και όχι από εξουσιοδοτημένο από την/τον κάτοχο πρόσωπο.
Κατάθεση από τον αιτούντα (δια ζώσης ή ταχυδρομικά)
Η/Ο ενδιαφερόμενη/ος θα πρέπει να έχει τη συνήθη διαμονή της/του στην Ελλάδα.
Η/Ο ενδιαφερόμενη/ος θα πρέπει να έχει την ιδιότητα της/του σπουδάστριας/σπουδαστή ή της/του μαθήτριας/μαθητή, επί έξι (6) μήνες τουλάχιστον στην Ελλάδα, πριν από την ημέρα κατάθεσης της αίτησης και των δικαιολογητικών.
Η/Ο ενδιαφερόμενη/ος θα πρέπει να έχει την κατοικία της/του στην περιοχή της οικείας Διεύθυνσης Μεταφορών και Επικοινωνιών της Περιφερειακής Ενότητας, στην οποία κατατίθεται η αίτηση.
Η/Ο ενδιαφερόμενη/ος θα πρέπει να κατέχει ισχύουσα άδεια οδήγησης ελληνική ή κράτους-μέλους της Ε.Ε. (συμπεριλαμβανομένων των κρατών Νορβηγίας, Ισλανδίας και Λιχτενστάιν).
Η/Ο ενδιαφερόμενη/ος θα πρέπει να έχει τις ελάχιστες προϋποθέσεις σωματικής και διανοητικής ικανότητας που ισχύουν για την Ομάδα 2 του Παραρτήματος III του π.δ.51/2012 (Α΄101) όπως ισχύει.
Η/Ο ενδιαφερόμενη/ος θα πρέπει να επιτύχει σε θεωρητική εξέταση και πρακτική εξέταση Πιστοποιητικού Επαγγελματικής Ικανότητας (Π.Ε.Ι.).
Η διαδικασία αφορά στη χορήγηση για πρώτη φορά Πιστοποιητικού Επαγγελματικής Ικανότητας (ΠΕΙ) αρχικής επιμόρφωσης και απευθύνεται σε ενδιαφερόμενους οδηγούς κατηγορίας φορτηγών ή λεωφορείων. Η κατοχή του εν λόγω Πιστοποιητικού είναι υποχρεωτική από τον ενδιαφερόμενο, προκειμένου να καταστεί δυνατή η από μέρους του χρήση ισχυουσών αδειών οδήγησης των αντίστοιχων κατηγοριών C, CE, C1, C1E ή/και D, DE, D1, D1E.
Θεωρητική εξέταση Μηχανογραφικού Συστήματος Θεωρητικών Εξετάσεων Πιστοποιητικού Επαγγελματικής Ικανότητας (Μ.Σ.Θ.Ε.Π.Ε.Ι.).
Πρακτική εξέταση Πιστοποιητικού Επαγγελματικής Ικανότητας (Π.Ε.Ι.).
Δύο (2) πρόσφατες φωτογραφίες τύπου διαβατηρίου.
Αν η/ο ενδιαφερόμενη/ός αλλοδαπή/ός υπήκοος, την ημέρα κατάθεσης της αίτησης και των δικαιολογητικών έχει την ιδιότητα της/του σπουδάστριας/σπουδαστή ή της/του μαθήτριας/μαθητή στην Ελλάδα, καθώς και επί έξι (6) τουλάχιστον μήνες πριν, τότε αντί του παραπάνω δικαιολογητικού Νο 5 (άδεια διαμονής), απαιτείται η κατάθεση της πρωτότυπης βεβαίωσης της σχολής ή του σχολείου, που βεβαιώνει τη σπουδαστική ή μαθητική ιδιότητα.
Εξουσιοδότηση ή συμβολαιογραφικό πληρεξούσιο τρίτου προσώπου από τον άμεσα ενδιαφερόμενο.
Ευκρινές φωτοαντίγραφο αστυνομικής ταυτότητας ή ισχύοντος ελληνικού διαβατηρίου ή ατομικού βιβλιαρίου υγείας. Από τα έγγραφα αυτά πρέπει να προκύπτει η ταυτότητα του προσώπου και η ηλικία της/του.
Ευκρινές φωτοαντίγραφο ταυτότητας ή ισχύοντος διαβατηρίου. Από τα έγγραφα αυτά πρέπει να προκύπτει η ταυτότητα του προσώπου και η ηλικία της/του.
Ευκρινές φωτοαντίγραφο διαβατηρίου ή άλλου εγγράφου, βάσει του οποίου επιτρέπεται η είσοδός της/του στην Ελλάδα ή εγγράφου που έχει εκδώσει αρμόδια ελληνική αρχή. Από τα έγγραφα αυτά πρέπει να προκύπτει η ταυτότητα του προσώπου και η ηλικία της/του.
Ευκρινές φωτοαντίγραφο ισχύουσας άδειας οδήγησης.
Φωτοαντίγραφο ισχύοντος δημοσίου εγγράφου βάσει των οικείων διατάξεων, εφόσον η/ο ενδιαφερόμενη/ος δεν είναι Ελληνίδα/Έλληνας υπήκοος, το οποίο πιστοποιεί τη συνήθη διαμονή της/του ενδιαφερόμενης/ου στην Ελλάδα.
Στην εν λόγω υπεύθυνη δήλωση ο ενδιαφερόμενος δηλώνει υπεύθυνα ότι: • Ότι έχει τη συνήθη διαμονή στην Ελλάδα ή ότι έχει την ιδιότητα του σπουδαστή ή του μαθητή, επί έξι (6) μήνες τουλάχιστον στην Ελλάδα, πριν από την ημέρα κατάθεσης της αίτησης και των δικαιολογητικών χορήγησης, • Τα πλήρη στοιχεία της διεύθυνσης κατοικίας του, • Τον Αριθμό Φορολογικού Μητρώου (ΑΦΜ), • Τον αριθμό της κατεχόμενης άδειας οδήγησης, • Ότι δεν είναι κάτοχος άλλης άδειας οδήγησης ελληνικής ή κράτους-μέλους της Ε. Ε. και δεν του έχει αφαιρεθεί από οποιαδήποτε αρχή, εκτός αυτής που αιτείται για την προσθήκη του κωδικού 95, • Ότι επιθυμεί την αναγραφή της Ομάδας Αίματός του στο έντυπο της άδειας οδήγησης και συγκατατίθεται στην τήρησή της στο Αρχείο Αδειών Οδήγησης του Υπουργείου Υποδομών και Μεταφορών και η οποία καταχωρείται στη Σελίδα 2, ως σημείο 14α, του εντύπου της Άδειας Οδήγησης, • Τον/τους εικοσαψήφιο/ους κωδικό/ούς πληρωμής του/των ηλεκτρονικού/ών παραβόλου/ων.
Εκτύπωση του Ηλεκτρονικού Παράβολου με κωδικό 26, ποσού 20€ (του εντύπου που χαρακτηρίζεται «Για χρήση στο φορέα») το οποίο αναφέρεται στην υποκατηγορία ΚΟΣΤΟΣ
Εκτύπωση του Ηλεκτρονικού Παράβολου με κωδικό 27, ποσού 20€ (του εντύπου που χαρακτηρίζεται «Για χρήση στο φορέα») το οποίο αναφέρεται στην υποκατηγορία ΚΟΣΤΟΣ
Εκτύπωση του Ηλεκτρονικού Παράβολου με κωδικό 28, ποσού 30€ (του εντύπου που χαρακτηρίζεται «Για χρήση στο φορέα») το οποίο αναφέρεται στην υποκατηγορία ΚΟΣΤΟΣ
Το εν λόγω δικαιολογητικό αφορά αιτούντες, φυσικά πρόσωπα που είναι πολίτες με ελληνική ιθαγένεια.
Το εν λόγω δικαιολογητικό αφορά αιτούντες, φυσικά πρόσωπα που είναι πολίτες με ιθαγένεια άλλου Κράτους-Μέλους της Ευρωπαικής Ένωσης.
Το εν λόγω δικαιολογητικό αφορά αιτούντες, φυσικά πρόσωπα που είναι υπήκοοι τρίτης χώρας.
Το εν λόγω δικαιολογητικό αφορά αιτούντες, φυσικά πρόσωπα που είναι αλλοδαποί υπήκοοοι.
Σε περίπτωση μη ισχύουσας άδειας οδήγησης απαιτείται και αίτημα για ανανέωσή της.
Εξουσιοδότηση ή συμβολαιογραφικό πληρεξούσιο από τον/την άμεσα ενδιαφερόμενο/η προς το πρόσωπο που εξουσιοδοτεί για να ενεργήσει για λογαριασμό του/της για την διεκπεραίωση της συγκεκριμένης διαδικασίας, που ισχύει και για τις επιμέρους ενέργειες οι οποίες ενδεχομένως απαιτούνται, υπό την προϋπόθεση ότι οι ενέργειες αυτές περιγράφονται επαρκώς στο σώμα της εξουσιοδότησης ή του πληρεξουσίου.
Σε περίπτωση κατοχής άδειας οδήγησης τρίτης χώρας αναγράφεται ο αριθμός της άδειας, η χώρα έκδοσής της και κατατίθεται υποχρεωτικά με την παρούσα αίτηση. Η καταχώρηση της Ομάδας Αίματος στο έντυπο της άδειας οδήγησης γίνεται εφόσον η/ο ενδιαφερόμενη/ος το επιθυμεί και την συμπληρώσει στην παρούσα.
Όπως: Άδεια διαμονής των περιπτώσεων του άρθρου 9 του ν. 5038/2023 (Α’ 81)«Κώδικας Μετανάστευσης». - Βεβαίωση υποβολής δικαιολογητικών χορήγησης ή ανανέωσης άδειας διαμονής. - Άδεια ή τίτλος διαμονής, σε ισχύ, που εκδίδεται από αρμόδια Αστυνομική Αρχή. - Δελτίο Ταυτότητας Εθιμοτυπίας, το οποίο (σύμφωνα και με τα αναγραφόμενα στο έντυπό του) επέχει θέση άδειας παραμονής. - Ειδικό Δελτίο Ταυτότητας Ομογενούς. Το ως άνω έγγραφο, εξαιρουμένων των περιπτώσεων άδειας διαμονής προς εξυπηρέτηση του δημοσίου συμφέροντος (τύπου «Ι.1», χορηγούμενης σύμφωνα με τα οριζόμενα στην παρ. 1 του άρθρου 163 του ν. 5038/2023) και άδειας διαμονής για απασχόληση κατόπιν μετάκλησης (τύπου «Ε.4», χορηγούμενης σύμφωνα με τα οριζόμενα στο άρθρο 61 του ν. 5038/2023), απαιτείται να έχει εκδοθεί εκατό ογδόντα πέντε (185) τουλάχιστον ημέρες πριν την ημέρα υποβολής της αίτησης στην Υπηρεσία Μεταφορών και Επικοινωνιών. Είναι αποδεκτή η υποβολή με την αίτηση του ως άνω εγγράφου και πριν τη συμπλήρωση του χρονικού διαστήματος των 185 ημερών από την έκδοσή του. Στην περίπτωση αυτή, για την εκπλήρωση της απαίτησης περί πιστοποίησης της συνήθους διαμονής του ενδιαφερομένου στην Ελλάδα υποβάλλονται, πέραν του εγγράφου αυτού, τουλάχιστον δύο (2) πρόσθετα αποδεικτικά στοιχεία που να αφορούν το υπόψη κρίσιμο χρονικό διάστημα. Ενδεικτικά, δύναται να υποβάλλονται δύο (2) εκ των εξής: - Δήλωση φορολογίας εισοδήματος (έντυπο E1) για το φορολογικό έτος που προηγείται ή που ταυτίζεται με αυτό της ημερομηνίας υποβολής. - Συμφωνητικό σε ισχύ μίσθωσης κατοικίας, εξαχθέν από την ενότητα «Δηλώσεις μίσθωσης ακινήτων» της Ψηφιακής Πύλης της Ανεξάρτητης Αρχής Δημοσίων Εσόδων (myAADE), στο όνομα του αιτούντα ή μέλους της οικογένειάς του. - Έγγραφο που πιστοποιεί την κοινωνική ασφάλιση του ενδιαφερομένου. - Αποδεικτικό λήψης εκπαίδευσης των τέκνων. - Έντυπο αναγγελίας πρόσληψης, ως εξάγεται από την ψηφιακή πλατφόρμα ΕΡΓΑΝΗ (myErgani.gov.gr), που να πιστοποιεί την απασχόληση του ενδιαφερομένου. - Λογαριασμός ενέργειας ή τηλεφωνίας ή ύδρευσης. Το εν λόγω δικαιολογητικό πιστοποιεί τη νομιμότητα διαμονής και αφορά αιτούντες, φυσικά πρόσωπα που δεν είναι Ελληνίδες/Έλληνες υπήκοοι.
Η αίτηση εκτύπωσης άδειας οδήγησης υπογράφεται μόνο από την/τον κάτοχο της άδειας οδήγησης και όχι από εξουσιοδοτημένη/ο από την/τον κάτοχο πρόσωπο. Σύμφωνα με το υπόδειγμα στο Παράρτημα της κ.υ.α.18623/2372/2008(Β’1697).
Δεν απαιτείται η υποβολή των ανωτέρω αποδεικτικών πληρωμής, εφόσον αναγράφεται/ονται στην αίτηση ο/οι κωδικός/οί παραβόλου (20ψήφιος) του/ων e-παραβόλου/ων.
Κατάθεση από τον αιτούντα (αποκλειστικά δια ζώσης)
Χορήγηση Πιστοποιητικού Επαγγελματικής Ικανότητας ΠΕΙ αρχικής επιμόρφωσης
* Η προμήθεια των απαιτούμενων παράβολων γίνεται μέσω της Εφαρμογής Ηλεκτρονικού Παράβολου (e-παράβολο). Τα παράβολα δεν απαιτούνται για την κατάθεση της αίτησης. Εκτιμώμενος χρόνος υλοποίησης: Μέχρι τριάντα (30) ημέρες, μετά από την επιτυχή Πρακτική Εξέταση ΠΕΙ, εφόσον έχει υποβληθεί μέσω των Κέντρων Εξυπηρέτησης Πολιτών (ΚΕΠ). * Από την ημερομηνία της επιτυχούς πρακτικής εξέτασης του ενδιαφερομένου, αυτός θεωρείται κάτοχος Π.Ε.Ι. αρχικής επιμόρφωσης μεταφοράς εμπορευμάτων ή επιβατών, κατά περίπτωση, το οποίο έχει πενταετή (5ετή) ισχύ. Η κατοχή Π.Ε.Ι. αρχικής επιμόρφωσης αποδεικνύεται, αποκλειστικά και μόνο, με την καταχώρηση του κοινοτικού κωδικού «95» επάνω στην άδεια οδήγησης. * Η καταχώρηση του κοινοτικού κωδικού επάνω στην άδεια οδήγησης, η οποία πρέπει να είναι σε ισχύ, γίνεται με τη συμπλήρωση στη στήλη 12 του κοινοτικού κωδικού «95» και της ημερομηνίας λήξης ισχύος του Π.Ε.Ι. δίπλα σε όσες εκ των κατηγοριών D1 ή D1E ή D ή DE είναι ήδη κάτοχος ή τίθενται πλέον σε ισχύ, ανεξαρτήτως αν ο ενδιαφερόμενος αιτήθηκε και απέκτησε Π.Ε.Ι. για μία εκ των προαναφερόμενων κατηγοριών. Η ίδια ως άνω διαδικασία εφαρμόζεται και για τις κατηγορίες C1 ή C1Ε ή C ή CE. * Η λήξη ισχύος του Π.Ε.Ι. είναι ανεξάρτητη με τη λήξη ισχύος της άδειας οδήγησης και για το λόγο αυτό, η αναγραφή του κωδικού 95, πρέπει να μεταφέρεται στο νέο έντυπο της άδειας οδήγησης, σε περίπτωση ανανέωσής της.
Προσαρμογή της ελληνικής νομοθεσίας προς την Οδηγία 2006/126/ΕΚ του Ευρωπαϊκού Κοινοβουλίου και του Συμβουλίου της 20ης Δεκεμβρίου 2006, όπως τροποποιήθηκε με τις Οδηγίες 2008/65/ΕΚ της Επιτροπής της 27ης Ιουνίου 2008, 2009/113/ΕΚ της Επιτροπής της 25ης Αυγούστου 2009 και 2011/94/ΕΕ της Επιτροπής της 28ης Νοεμβρίου 2011.
Άρθρο 52 του ν.4155/2013 (Α΄120) «Εθνικό Σύστημα Ηλεκτρονικών Δημοσίων Συμβάσεων και άλλες διατάξεις», όπως ισχύει.
Προεδρικό Διάταγμα 74/2008 (Α΄112) «Προσαρμογή της ελληνικής νομοθεσίας προς την οδηγία 2003/59/ΕK του Ευρωπαϊκού Κοινοβουλίου και του Συμβουλίου, της 15ης Ιουλίου 2003, «σχετικά με την αρχική επιμόρφωση και την περιοδική κατάρτιση των οδηγών ορισμένων οδικών οχημάτων τα οποία χρησιμοποιούνται για τη μεταφορά εμπορευμάτων ή επιβατών, για την τροποποίηση του κανονισμού (ΕΟΚ) αριθμ. 3820/1985 του Συμβουλίου και της οδηγίας 91/439/ΕΟΚ του Συμβουλίου και για την κατάργηση της οδηγίας 76/914/ΕΟΚ του Συμβουλίου», όπως η οδηγία αυτή τροποποιήθηκε με τις οδηγίες 2004/66/ΕΚ του Συμβουλίου της 26ης Απριλίου 2004 και 2006/103/ΕΚ της 20ής Νοεμβρίου 2006», όπως ισχύει.
Απόφαση οικ.50984/7947/2013 (Β΄3056) του Υφυπουργού Υποδομών, Μεταφορών και Δικτύων «Άδεια οδήγησης, εκπαίδευση και εξέταση υποψηφίων οδηγών μοτοποδηλάτων, μοτοσικλετών και αυτοκινήτων», όπως ισχύει.
Απόφαση Π.Ο.Λ.1163/2013 (Β΄1675) του Υφυπουργού Οικονομικών «Όροι και διαδικασίες είσπραξης-επιστροφής για την εφαρμογή ηλεκτρονικού παράβολου», όπως ισχύει.
Απόφαση οικ.29898/3378/2016 (Β΄1318) του Υφυπουργού Υποδομών, Μεταφορών και Δικτύων «Επανακαθορισμός διαδικασιών για την εφαρμογή των διατάξεων του π.δ.74/2008 (Α΄112), αναφορικά με τη χορήγηση Πιστοποιητικού Επαγγελματικής Ικανότητας (Π.Ε.Ι.) αρχικής επιμόρφωσης μεταφοράς επιβατών - εμπορευμάτων».
Άρθρο 9, παρ. 2 του Κανονισμού (ΕΕ) 2016/679 του Ευρωπαϊκού Κοινοβουλίου και του Συμβουλίου, της 27ης Απριλίου 2016, για την προστασία των φυσικών προσώπων …την κατάργηση της οδηγίας 95/46/ΕΚ.
Χορήγηση Π.Ε.Ι. αρχικής επιμόρφωσης -Αντικατάσταση του Αρθ. 6 του Π.Δ. 74/2008 (Παρ. 4 του Αρθ. 1 της οδηγίας 2018/645).
Τροποποίηση της οικ. 47563/4181/6-8-2014 (Β 2254) (https://www.et.gr/api/DownloadFeksApi/?fek_pdf=20140202254) απόφασης των Υπουργών Διοικητικής Μεταρρύθμισης και Ηλεκτρονικής Διακυβέρνησης και Υποδομών, Μεταφορών και Δικτύων με θέμα «Καθορισμός διοικητικών διαδικασιών και των αντίστοιχων εντύπων τους, που διεκπεραιώνονται και μέσω των Κέντρων Εξυπηρέτησης Πολιτών (ΚΕΠ)».
Δεν υφίσταται σιωπηρή έγκριση ή σιωπηρή απόρριψη του αιτήματος, αλλά ούτε και καταβολή ποσού. Αυτό εξηγείται διότι εφόσον ο αιτούμενος οδηγός παραπεμφθεί στο στάδιο διενέργειας των πρακτικών εξετάσεων Π.Ε.Ι. σημαίνει ότι έχει υλοποιήσει επιτυχώς όλα τα προαπαιτούμενα στάδια. Σε διαφορετική περίπτωση θα έχει ενημερωθεί για τη μη εκπλήρωση του συγκεκριμένου προαπαιτούμενου σταδίου και ως εκ τούτου για τη μη συνέχιση της διαδικασίας πριν το τελικό στάδιο της πρακτικής εξέτασης. Σε περίπτωση επιτυχούς ολοκλήρωσης και της πρακτικής εξέτασης τότε ακολουθεί η διαδικασία έκδοσης/ εκτύπωσης του αιτούμενου Πιστοποιητικού, είτε μέσω επανεκτύπωσης της άδειας οδήγησης με ενσωματωμένο τον Ενωσιακό κωδικό "95" είτε μέσω έκδοσης του Δελτίου Επιμόρφωσης Οδηγού.
Για την χορήγηση Πιστοποιητικού Επαγγελματικής Ικανότητας (Π.Ε.Ι.) αρχικής επιμόρφωσης μεταφοράς εμπορευμάτων ή επιβατών ο ενδιαφερόμενος υποβάλλει στη Διεύθυνση Μεταφορών & Επικοινωνιών του τόπου κατοικίας του, τα απαιτούμενα δικαιολογητικά.
Μετά την υποβολή των απαιτούμενων δικαιολογητικών από τον ενδιαφερόμενο και τον έλεγχο πληρότητας τους από υπάλληλο της αρμόδιας αρχής διεκπεραίωσης, η τελευταία εκδίδει Δελτίο Εξέτασης (Δ.Ε.) για τον ενδιαφερόμενο.
Ο προγραμματισμός της θεωρητικής εξέτασης γίνεται από την οικεία Διεύθυνση Μεταφορών και Επικοινωνιών, αφού προσκομισθεί το Δελτίο Εξέτασης (Δ.Ε.) του υποψηφίου, από τον ίδιο ή από το νόμιμο εκπρόσωπο του και αποδειχθεί με κάθε πρόσφορο μέσο η καταβολή του προβλεπόμενου ποσού για τη θεωρητική εξέταση για χορήγηση Πιστοποιητικού Επαγγελματικής Ικανότητας (Π.Ε.Ι.).
Η θεωρητική εξέταση υποψηφίου για χορήγηση Πιστοποιητικού Επαγγελματικής Ικανότητας (Π.Ε.Ι.) αρχικής επιμόρφωσης, μεταφοράς εμπορευμάτων ή επιβατών διενεργείται, από την οικεία Υπηρεσία Μεταφορών και Επικοινωνιών του τόπου κατοικίας του, ενώπιον επιτροπής της παραγράφου 5 του άρθρου 6 του Π.δ. 74/2008 (Α΄ 112), όπως ισχύει. Η θεωρητική εξέταση Πιστοποιητικού Επαγγελματικής Ικανότητας (Π.Ε.Ι.) γίνεται σε αίθουσα, για το σύνολο των προγραμματισθέντων υποψηφίων. Με μέριμνα της επιτροπής, η οποία ελέγχει την ταυτότητα των υποψηφίων, εισέρχονται στην αίθουσα οι υποψήφιοι που έχουν προγραμματιστεί τη συγκεκριμένη ημερομηνία. Υποψήφιος που δε φέρει μαζί του τα αποδεικτικά στοιχεία ταυτοπροσωπίας (όπως, ταυτότητα ή διαβατήριο) και το αντίστοιχο Δελτίο Εξέτασης (Δ.Ε.) αποκλείεται από τις εξετάσεις και στην κατάσταση σημειώνεται ως μη προσελθών, όπως αντίστοιχα και οι μη προσελθόντες. Η θεωρητική εξέταση υποψηφίων οδηγών για χορήγηση πιστοποιητικού επαγγελματικής ικανότητας αρχικής επιμόρφωσης διενεργείται μέσω του Μηχανογραφικού Συστήματος Θεωρητικών Εξετάσεων Π.Ε.Ι. (Μ.Σ.Θ.Ε.Π.Ε.Ι.). Μετά το τέλος της θεωρητικής εξέτασης, παραδίδονται στους υποψήφιους τα δελτία τους συμπληρωμένα και υπογεγραμμένα με το αποτέλεσμα της εξέτασης, προκειμένου να προγραμματίσει η θεωρητική επανεξέταση ή πρακτική εξέταση τους, κατά περίπτωση.
Για τους υποψήφιους για χορήγηση Πιστοποιητικού Επαγγελματικής Ικανότητας (Π.Ε.Ι.) αρχικής επιμόρφωσης οι οποίοι έχουν επιτύχει στη θεωρητική εξέταση Π.Ε.Ι., γίνεται ο προγραμματισμός της Πρακτικής εξέτασης τους (για την χορήγηση Π.Ε.Ι. αρχικής επιμόρφωσης) από την οικεία Διεύθυνση Μεταφορών και Επικοινωνιών, αφού προσκομισθεί το Δελτίο Εξέτασης (Δ.Ε.) του υποψηφίου, από τον ίδιο ή από το νόμιμο εκπρόσωπο του και αποδειχθεί με κάθε πρόσφορο μέσο η καταβολή του προβλεπόμενου ποσού για την πρακτική εξέταση Π.Ε.Ι.
Η πρακτική εξέταση αποτελείται από τις εξής δοκιμασίες: α ) προφορικές ερωτήσεις για την απόκτηση Π.Ε.Ι. μεταφοράς εμπορευμάτων ή/και μεταφοράς επιβατών ελάχιστης διάρκειας 30 λεπτών. β) δοκιμασία οδήγησης διάρκειας 90 λεπτών
Από την ημερομηνία της επιτυχούς πρακτικής εξέτασης του ενδιαφερομένου, αυτός θεωρείται κάτοχος Π.Ε.Ι. αρχικής επιμόρφωσης μεταφοράς εμπορευμάτων ή επιβατών, κατά περίπτωση, το οποίο έχει πενταετή ισχύ. Η κατοχή Π.Ε.Ι. αρχικής επιμόρφωσης αποδεικνύεται, αποκλειστικά και μόνο, με την καταχώρηση του κοινοτικού κωδικού «95» επάνω στην άδεια οδήγησης. Η καταχώρηση του κοινοτικού κωδικού επάνω στην άδεια οδήγησης, η οποία πρέπει να είναι σε ισχύ, γίνεται ακολουθώντας τη διαδικασία εκτύπωσης σύμφωνα με το άρθρο 17 της αριθμ. υ.α.50984/7947/2013 (Β΄ 3056), με την συμπλήρωση στη στήλη 12 του κοινοτικού κωδικού «95» και της ημερομηνίας λήξης ισχύος του Π.Ε.Ι. δίπλα σε όσες εκ των κατηγοριών D1 ή D1E ή D ή DE είναι ήδη κάτοχος ή τίθενται πλέον σε ισχύ, ανεξαρτήτως αν ο ενδιαφερόμενος αιτήθηκε και απέκτησε Π.Ε.Ι. για μία εκ των προαναφερόμενων κατηγοριών. Η ίδια ως άνω διαδικασία εφαρμόζεται και για τις κατηγορίες C1 ή C1Ε ή C ή CE. Η λήξη ισχύος του Π.Ε.Ι. είναι ανεξάρτητη με τη λήξη ισχύος της άδειας οδήγησης και για το λόγο αυτό, η αναγραφή του κωδικού 95, πρέπει να μεταφέρεται στο νέο έντυπο της άδειας οδήγησης, σε περίπτωση ανανέωσής της. Ο ενδιαφερόμενος παραλαμβάνει αυτοπροσώπως την άδεια οδήγησης (στην οποία επάνω έχει καταχωρηθεί ο κοινοτικός κωδικός "95") από τη Διεύθυνση Μεταφορών και Επικοινωνιών ή από το ΚΕΠ στο οποίο έχει υποβληθεί η σχετική αίτηση. Η άδεια οδήγησης παραδίδεται, με υπογραφή, στον κάτοχό της, ο οποίος πρέπει να είναι εφοδιασμένος με το δελτίο της αστυνομικής του ταυτότητας ή με το ισχύον διαβατήριό του, καθώς και σε πρόσωπο εφοδιασμένο με οποιοδήποτε νομιμοποιητικό έγγραφο όπως, εξουσιοδότηση θεωρημένη νόμιμα για το γνήσιο της υπογραφής ή πληρεξούσιο.
Αρμόδια αρχή διεκπεραίωσης: η Διεύθυνση Μεταφορών & Επικοινωνιών (της Περιφερειακής Ενότητας) του τόπου κατοικίας του ενδιαφερόμενου.
Αρμόδια αρχή διεκπεραίωσης: η Διεύθυνση Μεταφορών & Επικοινωνιών (της Περιφερειακής Ενότητας) του τόπου κατοικίας του ενδιαφερόμενου. Ημερομηνία έκδοσης του Δ.Ε.Ε. είναι εκείνη της εκτύπωσης του, η οποία γίνεται το αργότερο εντός πέντε (5) εργάσιμων ημερών από την ημερομηνία κατάθεσης της αίτησης και των δικαιολογητικών.
Παραλαβή των απαιτούμενων δικαιολογητικών για την χορήγηση Πιστοποιητικού Επαγγελματικής Ικανότητας (Π.Ε.Ι.) αρχικής επιμόρφωσης, από τη Διεύθυνση Μεταφορών & Επικοινωνιών του τόπου κατοικίας του ενδιαφερόμενου.
Έκδοση Δελτίου Εξέτασης (Δ.Ε.) για τον ενδιαφερόμενο.
Προγραμματισμός θεωρητικής εξέτασης για τον ενδιαφερόμενο, για την χορήγηση Π.Ε.Ι. αρχικής επιμόρφωσης
Διενέργεια θεωρητικής εξέτασης υποψηφίου για την χορήγηση Πιστοποιητικού Επαγγελματικής Ικανότητας (Π.Ε.Ι.) αρχικής επιμόρφωσης.
Προγραμματισμός Πρακτικής Εξέτασης για τον ενδιαφερόμενο, για την χορήγηση Π.Ε.Ι. αρχικής επιμόρφωσης
Διενέργεια Πρακτικής Εξέτασης υποψηφίου για την χορήγηση Πιστοποιητικού Επαγγελματικής Ικανότητας (Π.Ε.Ι.) αρχικής επιμόρφωσης
Χορήγηση Πιστοποιητικού Επαγγελματικής Ικανότητας (Π.Ε.Ι.) αρχικής επιμόρφωσης μεταφοράς εμπορευμάτων ή επιβατών
Ιστοσελίδα Υπουργείου Υποδομών και Μεταφορών